Downloaded from YTS.MX
Official YIFY movies site: YTS.MX
A búvárkodás az egyik legcsodásabb élmény.
Pocsékul érzem magam a szárazföldön.
Mintha a Mennyországban töltött napok után
visszatoloncolnának a Földre.
Gyönyörű látvány.
Rendben.
- Kapitány, ő itt Jennifer. - Jennifer.
Milyen odalent?
Jól van.
Fantasztikus.
Képzeld el, hogy súlytalan vagy!
Képzeld el, hogy most a víz alatt vagyunk!
Teleszívod a tüdőd és csak lebegsz.
Úszol a térben a barátaid feje fölött.
Csodálatos.
Lenne itt még valaki, kapitány.
Lenyűgöz a víz.
Földi létünket nagyban meghatározza a gravitáció elleni küzdelem.
De amikor felveszem a légzőkészüléket a hátamra,
rögvest arkangyallá változom.
Harmóniába kerülök az elemmel,
mely minden létforma bölcsője.
Felszabadít.
A változás szemtanújaként beszél saját magáról.
Mikor tudatosult önben, hogy bolygónk változáson megy keresztül?
Amikor belevágtunk a barátaimmal,
a felfedezés öröme hajtott bennünket, magunk miatt csináltuk.
Nézze, uram, merülnek!
Készítse a bóját! Falco és Piel öltözzön!
Be akartam mutatni a tengeri világot,
annak minden szépségét...
hogy megismerjék és megszeressék az emberek.
De aztán feltűnt, hogy ezek a csodálatos élővilágok
pusztulásnak indultak.
Tennünk kell valamit!
Harcba kell szállnunk!
Az ember csak azt óvja, amit szeret.
Jó estét!
Semmi kétségem afelől, hogy felismerik a vásznon látható arcot.
Ő Jacques-Yves Cousteau kapitány.
A COUSTEAU-CSAPAT
Az elmúlt 25 évben Cousteau...
ODÜSSZEIÁJA
...könyveit, filmjeit és tévésorozatait százmilliók látták világszerte.
Betekintést nyerhettek korunk egyik legnagyobb felfedezésébe,
a titokzatos, és páratlanul gyönyörű víz alatti világba.
Hölgyeim és uraim, fogadják szeretettel Jacques-Yves Cousteau kapitányt!
Cousteau kapitány, mindenekelőtt szeretném megkérdezni,
honnan ez az életre szóló rajongás a tenger iránt?
Kisfiúként
lenyűgözött ez a folyékony elem,
amely képes felszínén tartani a legnagyobb hajókat is.
Nem értettem, hogy lehetséges ez.
Erre a múzeumokban is választ kaphatott volna,
vagy a szárazföldön sétálva. Mi az, amit csak a víz alatt lehet megtanulni?
Ön nem tapasztalta, hogy olvasni valamiről egészen más,
- mint csinálni azt? - Igaz.
Olvasni a szeretkezésről nem ugyanaz, mint csinálni.
COUSTEAU ÍRÁSAI VINCENT CASSEL
„Ahány felfedezővel csak találkoztam, mindegyiket a kíváncsiság vezette.
Egy öntörvényű és csillapíthatatlan tudásszomj.
Magunknak kell meggyőződni mindenről.”
ANYÁVAL ÉS BÁTYÁMMAL
Gyerekkoromtól fogva él bennem a kutatás iránti vágy.
Húszévesen jelentkeztem a Tengerészeti Akadémiára.
A pilótaképzést választottam szakterületemnek.
A haditengerészet pilótaiskolájába jártam, amikor autóbalesetet szenvedtem.
Csúnya eset.
Tizenkét csontom eltörött, lebénult a jobb karom.
Rossz állapotban voltam.
„Egymagam voltam éjjel, csupa véresen egy autóúton.
Senki sem jött arra.
Éjjel két óra volt.
Sok vért vesztettem.
A csillagokat nézve arra gondoltam, hogy meghalok.
De furcsamód, a baleset csodás lehetőséget adott nekem.”
A KAPITÁNY
THOMAS TAILLIEZ HANGJA
Cousteau-t a nagyapámhoz, Philippe Tailliez-hez küldték,
aki a haditengerészet első szabadtüdős búvárjai közé tartozott...
...valamint Frédéric Dumas-hoz...
...aki nem tengerész volt, hanem híres szigonyhalász.
Tailliez és Dumas úgy vélték, hogy Cousteau felépülését
nagyban elősegítené az úszás.
1936 TOULON, FRANCIAORSZÁG
Elkezdtünk szigonnyal halászni.
Az úgynevezett snorkelezés már akkor nagy népszerűségnek örvendett
egy Guy Gilpatric nevű amerikainak köszönhetően.
Izgalmasnak tartottam az ötletet,
hogy simán lemerülhetünk a felszín alá és felhozhatunk egy halat.
Mondabeli félistennek éreztem magam.
Ideje alámerülni, nem gondoljátok?
Sokként hatott rám, amikor lebuktam a víz alá.
A fejünk fölött már megannyi csodát sikerült felfedezni.
A víz alatt az ismeretlenben találtuk magunkat.
Egy hatalmas és teljesen érintetlen, felfedeznivaló világban.
PHILIPPE TAILLIEZ KAPITÁNY HANGJA
Ez a tengerbe vágyó ember küzdelme volt.
Egy új világba csöppentünk.
Egy mesevilágba.
FRÉDÉRIC DUMAS HANGJA
A Cousteau-val közös kalandok életünk legrendkívülibb élményei.
A tengeri szörnyeket, akik most már a barátaink,
eleinte megöltük.
Amikor kimásztam a vízből, tudtam,
hogy attól a naptól fogva minden szabad percemet
a víznek fogom szentelni.
Amikor a nagyapám és Cousteau merülni kezdtek,
az egész tenger az övék volt.
Akkor még senki más nem csinált ilyet.
A halászok irigykedve nézték a három búvárt,
amint óriási halakkal térnek vissza a felszínre.
Az egész Philippe Tailliez-vel és Frédéric Dumas-val kezdődött.
Évekig egy csapat voltunk.
Csodálatos találkozásoknak lehettünk részesei.
Sokan ismerték őket a francia Riviérán.
A helyi sajtó „A három búvár-muskétásnak” nevezte őket.
Simone, hány évesen találkozott Jacques-kal?
Tizenhét voltam.
GYÖNYÖRŰ NŐ
Hogy történt? Szerelem volt első látásra?
Első látásra, igen.
Tengerillata volt.
Mi fogta meg a fiatal tengerésztisztben?
Semmi. Csúnyának tartottam.
Sárgaságban szenvedett.
De tudtam, hogy nekem tengerésztiszt kell.
Fontos volt önnek, hogy tiszt legyen?
- Igen. - Csak a tengernél érzem jól magam.
JOCELYNE DE PASS HANGJA SIMONE ÉLETRAJZÍRÓJA
Simone a tengeren szeretett volna élni.
A két nagyapja admirális volt,
az egész család a tengerészetnél dolgozott.
Azt mondta: „Az én ereimben nem vér, hanem sós víz csörgedezik.”
1937. JÚLIUS 12.
Egy feltétellel ment hozzá Cousteau-hoz.
„Szülök neked két gyereket, Jean-Michelt és Philippe-et,
te pedig nekem ajándékozod a tengert.”
Simone velünk tartott az összes expedíción.
Két év alatt mind profi búvárrá képeztük magunkat.
Késztetést éreztünk arra, hogy még mélyebbre menjünk.
A szükség nagy úr.
Ahhoz, hogy mélyebbre jussunk, hogy tovább maradhassunk lent,
kényszerűségből feltalálóvá kellett válnom.
Ha visszamegyünk a civilizáció őskorába,
azt látjuk, hogy a búvárkodás
bizony a kezdetektől foglalkoztatta az embert.
Álmaikban a kincs, az igazság a tenger mélyén leledzett.
Leonardo da Vincitől számos vázlat maradt fenn.
Kupolákról és a vízfelszínig érő légzőcsövekről fantáziált.
Akkoriban ezek sci-fibe illő elképzelések voltak.
Azóta persze sokat fejlődött a tudomány.
Ott az úgynevezett „nehézlábú” búvár.
A nevét a búvárruha talpára erősített ólomnehezékről kapta.
De én nem akartam csövet. Szabadon akartam mozogni.
Az apósom révén megismerkedtem Émile Gagnan mérnökkel,
aki egy gépkocsik meghajtását elősegítő regulátoron dolgozott.
Úgyhogy kértem egyet kölcsönbe, és rászereltem a légpalackokra.
A Marne folyóban próbálgattam.
REGULÁTORTESZT
„Lassan, normálisan lélegeztem
leszegett fejjel, és lemerültem kilenc méter mélyre.
Nem tapasztaltam víznyomás-emelkedést.”
BÚVÁRFELSZERELÉS
„Ez egy új és ígéretes készülék volt.
Hosszú évek álmai és küzdelmei
forradalmasíthatják a búvárkodást.”
LÉGZŐKÉSZÜLÉK
A Földközi-tengeren Jacques Cousteau hadnagy
két tiszttársával
kifejlesztett egy rendkívüli búváreszközt, mely lehetővé teszi
az akár 60 méter mélyre történő merülést búvárruha nélkül.
„Évekig csak búvármaszkkal merültünk.
Ez az új eszköz csodákat ígért.
Ám sajnálatos módon utópiánk pusztulásra ítéltetett."
A francia védelem
négy röpke hét leforgása alatt megtört.
Adolf Hitler bevonult Párizsba.
A francia kapitulációt követően szemhunyásnyit sem aludtunk a nejemmel.
Mindenhova fegyverrel mentem,
körülnéztem, mielőtt kiléptem az utcára.
Még ilyen vészterhes időkben is ott volt nekünk a tenger.
A nagyapám és Cousteau számára
a merülés egyfajta menekülés volt a háború elől.
A szárazföldön nem találták a helyüket.
„Egy este számot vetettem a múltamról és a jövőmről.
Karriert akartam.
A háború alatt jöttem rá, hogy nagy üzleti lehetőség rejlik
az önálló búvárruhában.
A szétvert flottánál rengeteg búvárra volt szükség
a letorpedózott hajók felkutatásához.
A háború után bementem a Tengerészeti Minisztériumba,
és megmutattam nekik az új rendszerünket.”
Tailliez és Dumas bajtársaimmal
Toulonban létrehoztuk a Víz Alatti Kutatócsoportot
a Tengerészet égisze alatt.
Egy maréknyi ember, akik élnek-halnak a víz alatti felfedezésért.
Sok holttestet láttunk,
különösen a repülőgéproncsok mellett.
Erre mindig emlékezni fogok.
Egy olyan hajóról álmodtunk, amit kimondottan
mélytengeri felfedezésekre terveztek.
De ehhez pénzt kellett szereznünk.
1947 TOULON, FRANCIAORSZÁG
Cousteau szerzett egy hajót a Francia Haditengerészettől.
A komplett csapat búvárkodásra lett felkészítve.
Cousteau egy új hajóra gyűjtött,
hogy bebizonyítsa, a légzőkészülékkel 100 méter mélyre lehet merülni.
Ez még nem sikerült senkinek.
PHILIPPE TAILLIEZ HANGJA
Kockázat és kíváncsiság közt őrlődtünk,
amit a mélyebbre merülés jelentett.
Vibrált körülöttünk a levegő.
Az izgalom és a félelem keveredett bennünk az újságírók kamerái előtt.
Cousteau híressé akarta tenni a légzőkészüléket,
rekordot akartak dönteni.
ÖNÁLLÓ MERÜLÉSI TESZT TOULONBAN
Jacques, mi az a mélységi mámor?
Miben nyilvánul meg?
Ötven méter mélyen kezdődik.
Először eufóriát érzünk.
Aztán fokozatosan romlani kezd a reflexműködés.
Végül a létfenntartó ösztöneink is felmondják a szolgálatot.
Mindenekelőtt összpontosításra és hidegvérre van szükség.
Tudniillik a balesetek többsége az érzelmek miatt következik be.
Maurice Fargues, aki aznap elsőként merült, meghalt.
TRAGIKUS BALESET TÖRTÉNT A MERÜLÉSI KÍSÉRLET SORÁN
MÉLYMERÜLÉSI REKORDKÍSÉRLET KÖZBEN HALT MEG FARGUES ELSŐ TISZT
„Fargues az első emberem, akit láttam meghalni.
Hónapokra az esemény hatása alá kerültem.
Azon tűnődtem, vajon van-e értelme annak, amit csinálok.
Nem kérek túl sokat az embereimtől azzal,
hogy egy képzeletbeli hódítás miatt kockáztassák az életüket?”
Fargues halála után már nem lehetett „Három Muskétásról” beszélni.
Nagyapám tudta, hogy más úton kell haladnia.
FARGUES BALESETI JEGYZŐKÖNYVE
Azt mondta: „Fargues halála nem lehet hiábavaló.
Tanulnunk kell belőle, és levonni a megfelelő következtetéseket.
A nagyapám korai ökológusnak is tekinthető.
Egyike azoknak, akik elsőként értették meg a zátonyok szerepét,
sebezhetőségének mértékét.
Azt mondta Cousteau-nak, hogy nekik kell megóvniuk.
Úgy fogalmazott: „Kinyitjuk Pandora szelencéjét.”
De Cousteau akkoriban mást tervezett.
Kapitány úr, 1951-ben
első ízben indult tengerkutató útra a Calypsóval.
Az 1951-1952-es év telén, igen.
Rendkívül fontosnak tartottuk, hiszen ez volt az első kalandunk.
Újszerű élmény az ismeretlenbe hajózni.
A Calypso valójában egy aknaszedő hajó volt,
amit 1942-ben építettek Amerikában.
Egy brit állampolgár közbenjárásának köszönhetően
szerény összegért lett az enyém.
A világ minden részén megfordultam vele.
A Calypso nem is hajó, hanem egy személy.
VEZÉRLÉS
Eleinte jótékonysági adományokból működtünk.
Egy csodálatos eszköz fedélzetén találtuk magunkat,
önkénteseket toboroztunk.
Lényegében fizetés nélküli matrózokat.
ALBERTO FALCO LEGÉNYSÉGI TAG / BÚVÁR
A Calypso egy nagy kaland kezdete.
Lehetővé tette, hogy átfésüljük a világ tengereit.
YVES OMER BÚVÁR / OPERATŐR
Úgy éreztem, a szentek és boldogok közé kerültem.
Nagy utazásokon és nagy merüléseken vehettem részt.
Mindent meg akartunk tapasztalni.
És mindezt persze filmre is vettük.
A legénység az „önfejűek” becenevet kapta.
Ők voltak a „kívülállók”.
Az utazás menekülést jelentett az általuk megtagadott civilizációból.
Arról beszélgettünk, milyen reményeket ébreszt bennünk a hajó,
és a különös lényekről, amiket általa fogunk megismerni,
a kincsről, amit a mélyből fog felhozni nekünk.
Lehetőségünk nyílt arra, hogy egyszerűbb életet éljünk,
hogy megszabaduljunk a felesleges dolgoktól.
Ugyanis ha az ember boldog lenne a szárazföldön,
a szabadulás iránti vágy nem is létezne.
Egyes számú napló.
Végre kint vagyunk a tengeren,
élvezzük a Calypso fedélzetén töltött első napokat.
FÖLDKÖZI-TENGER
Egy nagy expedícióval indítottunk...
VÖRÖS-TENGER
...a Vörös-tenger zátonyaihoz.
JEAN-MICHEL & PHILIPPE COUSTEAU JACQUES ÉS SIMONE FIAI
A bátyámmal felugrottunk a Calypsóra, aztán be a tengerbe.
A teljes család elkísérte apánkat: anyánk, a bátyám, és jómagam.
A nomád életmód mélyen gyökerezett bennünk.
Kettes számú napló.
Amióta kihajóztunk, folyamatos a rossz idő.
Esik az eső, hideg van,
és óriási hullámokat korbácsol a szél.
Egész nap ide-oda csúszkálunk a hajóban.
Éjjel aludni se bírtam, féltettem a hajómat.
Így hát észak felé vettük az irányt, ahol menedékre leltünk.
Egy költőien szép, elhagyatott szigeten.
ALDABRA-ATOLL
Partra szálltunk és elindultunk felfedezni a szigetet.
Csak néhány madárral találkoztunk, amiknek nem tetszett a jelenlétünk.
Most két napig nyugtunk lesz.
Kipihenjük az elmúlt napok feszültségét.
Húsz merülés után felmérhetjük a helyzetünket.
„Valahányszor lemerülök, úgy érzem, tilosban járok.
Mintha csalnék.
Szárazföldi állatokként nem szabadna átlépnünk a küszöbön.
A természet figyelmeztet: 'Ne tovább!'
De mi tovább merészkedünk, és a felségsértés érzése elillan.”
BRUNO CAPELLO HANGJA
Felfedeztük az egész világot,
de fogalmunk sem volt róla, hogy közben ártunk neki.
Dinamitot robbantottunk, hogy aztán összeszámoljuk,
mennyi hal él a vízben.
Nem tudtuk, mit művelünk.
Helló, Calypso, itt a szárazföld. Veszed az adást? Vétel.
Vettem.
1953 nyarának végére
feléltük a személyes forrásainkat, nem tudtuk tovább finanszírozni a hajót.
Borúlátóan tekintettünk a jövőbe,
amikor egy bajszos,
esernyős angol férfi képében megérkezett hozzánk a Mikulás.
Felmászott a fedélzetre és erős angol akcentussal így szólt:
„Azt szeretném megtudni, hogy volna-e kedvük
olajat kutatni a tenger alatt.”
Akkor bármire igent mondtunk volna,
mert pénz nélkül nem üzemelhetett tovább a Calypso.
Cousteau kapitány és csapata víz alatti vadászatot folytat...
PERZSA-ÖBÖL
...a Perzsa-öbölben.
Nem rózsaszín gyöngyök,
hanem fekete arany, azaz olaj után kutatnak.
Sokan nem tudják,
hogy Abu-Dzabi a Calypsónak köszönheti tetemes vagyonát.
KATAR PERZSA-ÖBÖL
- A Perzsa-öbölben. - Úgy van.
Mi találtuk meg az olajat.
Naiv voltam, de kellett a pénz.
Vehettünk belőle radart, mélységmérőt,
és finanszírozni tudtuk a további munkát.
Halló, Girault! Hall engem?
Halló! Mutassa meg a kamerának!
Mutassa a kamerának!
„Az egyetlen szakma, amihez tehetségek érzek, az a mozi.
Ez egy kór.
Pocsékul érzem magam, ha épp nem forgatok.
NEMO KAPITÁNY RENDEZŐ: STUART PATON, 1916
Tizenkét évesen láttam először víz alatt forgatott filmet.
Csodálatosnak tartottam.
Akkoriban elképzelni se tudtuk...
„NÉZD! CÁPÁK!”
...mi lehet a felszín alatt.
A film felismerés volt számomra.
Ekkor értettem meg, mekkora a mozgókép hatalma.
Tizenhárom évesen kezdtem forgatni.
Történeteket alkottam az unokatestvérem házasságáról,
a bátyámmal pedig egy gengsztersztorin dolgoztunk.
Ebben az időben
mindenhova magammal vittem a kamerát.
Azután, hogy feltaláltam a légzőkészüléket,
meg akartam mutatni a barátaimnak, hogy mit látok odalenn.
De a víz alatti forgatáshoz a kamerához kellett egy tok,
úgyhogy azt is fel kellett találnom.
Elképzeltem, hogy ez lesz
a filmgyártás új irányzata, amit szívesen kifejlesztenék.
Ez lavinát indított el.
LOUIS MALLE OPERATŐR / TÁRSRENDEZŐ
Párizsban jártam filmiskolába.
Cousteau kapitány gyakornokot keresett.
Ügyetlen voltam a sportokban,
és a tengerész apám miatt gyűlöltem a tengerészetet,
mégis felkerestem Cousteau urat.
Egy új optikával felszerelt kamerát használtunk.
Rendkívüli víz alatti helyszíneken forgattunk,
és jó néhány érdekes kalandot éltünk meg.
A tekercs visszanézése közben rájöttünk,
hogy egy pompás, teljes értékű filmet sikerült rögzíteni.
A témája pedig az, amivel már oly sokan próbálkoztak.
Gondoltuk, miért ne forgassunk egy nagy mozit?
A CSEND VILÁGA
Felvétel!
A CSEND VILÁGA 1956
A csend világa komoly feladat elé állított.
Bedobtam egy forgatókönyvötletet...
egy kitalált történetről...
...a Columbia stúdiónak, hogy pénzhez jussunk.
Nekik nem került semmibe.
Mi álltuk a cechet.
Egy szerény tengerésztiszt számára, mint amilyen én vagyok, ez nagy pénz.
LOUIS MALLE HANGJA
Cousteau kapitány sokoldalú ember: tengerész, tudós, felfedező.
De legfőképpen, és ez kihangsúlyozandó,
ő egy filmkészítő.
Sok általam ismert rendező megirigyelhetné a képességeit.
És tessék!
„Rettenetesen dühít,
amikor dokumentumfilmként hivatkoznak az alkotásaimra.
Az a kifejezés annyit tesz: olyan fickó beszél, aki többet tud nálad.
A mi filmjeink nem ilyenek.
Ezek igazi kalandfilmek.”
Híd, itt a gépház!
Valami miatt leállt a bal motor.
Nekimentünk egy bálnának.
Halálosan megsebesítettük.
A nyomába eredtünk, hogy megszabadítsuk a kínjaitól.
„Arról álmodoztam, hogy én leszek az óceán John Fordja vagy John Houstona.”
Felvétel!
„Szép képsorokat akartam mutatni embertársaimnak.”
A TENGER ASZTRONAUTÁI! A CSEND HANGJAI
Az idei Arany Pálma-díjat kapja...
A csend hangjai!
Miénk lett az Arany Pálma-díj Cannes-ban,
majd a legjobb dokumentumfilmnek járó Oscart is bezsebeltük.
Sosem feledem a vetítést a Cannes-i Filmfesztiválon.
- Ott volt Picasso is. Emlékszik? - Igen.
Lenyűgözte a film, mert akkor tudta meg,
hogy ilyen színpompás világ bújik meg a felszín alatt.
Egy addig sosem látott világ tárult a szeme elé.
Adtam Picassónak
egy darab fekete korallt, úgy ekkora lehetett.
Elmagyaráztam, hogy minél többet dörzsöli az ujjával,
annál fényesebbé és szebbé válik.
Miután meghalt,
a felesége levelet írt nekem.
Kiderült, hogy Picasso a halála percében a tőlem kapott korallt fényesítette.
Megindította A csend hangjai.
Számára ez a koralldarab egy ismeretlen világ darabkája volt.
Fantasztikus.
„Kegyelmi pillanat,
ahogy a mélybe süllyedve harmóniába kerülök
a fenti világtól merőben eltérő környezettel.
Szinte erőfeszítés nélkül úszom,
mint a halak.
Váratlan vendég vagyok,
kit megbabonáz e pompa.
A csend.
A harmónia.”
Tegnap este Londonban előadást tartott egy férfi,
aki szerint a jövő embere állandó jelleggel fog a víz alatt élni.
Kapitány, az óceánfenék beépítése
az ön szemében csak egy kaland, vagy gyakorlati haszna is lesz?
Nem igazán nevezhető kalandnak.
Gondosan kitervelt és előkészített lépések sorozata.
Egyre hosszabb időt töltünk a tengerben, egyre mélyebbre hatolunk.
A tengerfenék állandó megszállása a búvárkodás teljesen új koncepciója.
Rajongok az űrkutatásért.
Hiszem, hogy mi is fontos küldetést teljesítünk, csak éppen a tengerben.
A két „óceanuta” egy hetet fog eltölteni tíz méter mélyen egy kapszulában.
Végig megfigyelés alatt lesznek.
Milyen testi és pszichés hatásokkal számolnak?
DIOGENÉSZ
A HÁZ A TENGER FENEKÉN 1962
Kísérleti nyulak voltunk.
CLAUDE WESLY ÓCEANUTA / BÚVÁR
Orvosok felügyeltek minket a nap 24 órájában.
Vért vettek, az agyhullámainkat és a szívünket vizsgálták.
ALBERTO FALCO HANGJA
A haditengerészet egyik embere azt mondta nekem:
„Falco, figyelmeztetem, hogy ezt a kísérletet már elvégeztem patkányokkal.
Azok belehaltak.”
De nekem a jövőt kellett szolgálnom, és Cousteau kapitányt.
A hetedik napnál járunk.
Eljött az igazság pillanata.
Falco és Wesly visszatért közénk.
Falco azt mondta: „Testi változás nincs.
Mégis mások lettünk.”
A szavai megrémítettek.
Elvégre a delfinek, a fókák, és a bálnák
egykor szárazföldi emlősök voltak.
TUDOMÁNY
Az evolúciójuk előző fázisában visszatértek a tengerbe.
Lehet, hogy egy új ember létrejöttének volnánk szemtanúi?
A vízi emberé?
A jövő emberének alkalmazkodnia kell ehhez a különös világhoz.
Mit ért mesterséges kopoltyú alatt?
„Homo Aquaticus!”
„Homo Aquaticus?”
Az elkövetkező években olyan telepeket fogunk létrehozni,
melyekben az ember a víz alatt élhet.
Fényes jövő vár a búvárokra.
Minden kapcsolat megszűnik a felszínnel.
Cousteau kapitány, ahhoz, hogy igazán megismerjünk valakit,
a szakmai életét figyelmen kívül hagyva kell megvizsgálnunk őt.
Cousteau kapitány, tett olyat, amit azóta megbánt?
Nem is tudom.
Tele vagyok hibával.
Rossz férj és apa vagyok.
Elhanyagolom a barátaimat,
a feleségemet.
Ez elkerülhetetlen következménye annak,
hogy fiatalon eldöntöttem, ki akarom elégíteni a kíváncsiságomat,
amit sosem lehet kielégíteni.
De a rossz cselekedetek mindig a nemtörődömségből fakadnak.
Nem szándékosságból.
Olyan dolgokra bukkanok, amiket még sosem láttam.
Jól érzem magam.
SUSAN SCHIEFELBEIN TÁRSSZERZŐ HANGJA
Cousteau több ízben hangoztatta:
egy felfedezőnek nincs joga családos emberré válnia.
Mindig a saját útját járja,
a jövőbe, az univerzumba tart.
Ez a dolgok rendje.
JOCELYNE DE PASS HANGJA
Nem törődtek a gyerekekkel.
Internátusba küldték őket.
Simone-t jobban érdekelte náluk a tengeri élet.
Csak egyetlen szenvedélye volt:
a Calypso.
JEAN-MICHEL COUSTEAU HANGJA
Sokan nem tudják, hogy anyánk több időt töltött a hajón,
mint apám, a testvérem, és én összesen.
Nem szerette, ha filmezik.
Kerülte a kamerát.
Ő volt a jelenet mögött megbúvó erős személyiség.
Az emberek megbíztak benne, sok döntést ő hozott meg,
és erről kevesen tudnak.
Azt sem tudták, hogy létezik.
Egy nő fontos szerepet tölt be a fedélzeten.
Mennyire nehéz...
egyedüli nőnek lenni ennyi férfi között?
Semennyire.
- Hogyan szólítják magát? - Pásztorlánynak!
Mert távol tartja a nyájat a veszélytől?
Pontosan.
Megtűrnének még egy nőt a hajón?
- Kizárt. - Miért?
Mert az összeegyeztethetetlen lenne az életstílusunkkal.
Jean-Michel, milyen volt gyereknek lenni a Calypso fedélzetén?
Nem tudom mihez hasonlítani, hiszen nekem ez volt a normális.
Ott töltöttem a szüneteket.
Sok időbe telt, mire rájöttem, hogy egészen rendkívüli életet élek.
Fel kell készülnöd rá, hogy áldozatokat hozz.
A családi élet itt igencsak háttérbe szorul.
Ő is búvár...
PHILIPPE COUSTEAU FIÚGYERMEK
Philippe, szerinted mi apád legnagyobb baklövése?
- Erre nehéz válaszolni. - Oké.
YVES PACCALET LEGÉNYSÉGI TAG HANGJA
Cousteau kapcsolata Philippe-pel és Jean-Michellel bonyolult.
Jean-Michel főnök típus,
tengeri építészettel foglalkozott.
Philippe inkább felfedező.
Kíváncsi és csábító.
E tekintetben az apjára ütött.
Olyan pilótakarriert épített magának, amilyenről az apja mindig is álmodott,
de a balesete miatt nem valósíthatta meg.
Indulásra készen!
Ez az oka, hogy Jean-Michelt úgymond kispadra ültette az apja
Philippe javára.
Philippe az apjára ütött.
Vakmerő dolgokat tett, nem félt semmitől.
Cousteau királyként irányította birodalmát,
és Philippe lett a trónörökös.
A CONSHELF-KÜLDETÉS 1966
Az örök sötétség birodalmában
Philippe Cousteau egy különleges kísérletet
örökít meg kamerájával.
Az óceanuták egy hibás fúrólyukfej cseréjén dolgoznak
száztíz méter mélyen.
SUSAN SCHIEFELBEIN HANGJA
Cousteau szerződést kötött a kőolajvállalatokkal
tudományos kutatások elvégzésére.
A befolyt pénzből finanszírozta a Calypsót és a felfedezéseit.
Talán rossz döntést hozott a jövőt illetően,
de a világ akkoriban
nem ismerte a környezetszennyezés veszélyeit.
Cousteau számára ez eszköz volt csupán a célba vezető úton.
A munka végeztével úttörőknek számítottunk.
Eladtuk a technikát az olajiparnak, hogy kedvük szerint használják.
OLAJ A CSEND HANGJAIBÓL?
De nem voltunk meggyőződve arról, hogy helyesen cselekedtünk.
KINCSET REJT A TENGERFENÉK?
HATALMAS LELŐHELYET REJT A MÉLY?
COUSTEAU ÉS CSAPATA
SEGÍTI AZ ANGOL-IRÁNIAKAT.
YVES OMER HANGJA
Amikor befejeztük a Conshelf 3-kísérletet,
mi, búvárok azt hittük, hogy a kapitány be fog törni az olajiparba.
Ám Cousteau kapitány azt mondta:
„Uraim, nem érdekel az olajipar...
én filmet akarok gyártani.”
Ez mentette meg.
ÉLŐBEN A CONSHELF 3-RÓL
Leadták Jacques Cousteau felvételét, ami hatalmas sikert aratott.
DAVID WOLPER TÉVÉPRODUCER
Egy nap azt mondtam a feleségemnek:
„Lefogadom, hogy ez nagyot szólna.
Jacques Cousteau lemegy a víz alá.
A hét tenger, ez jutott eszembe.”
Monacóba repültem, hogy beszéljek Cousteau-val.
Azt mondtam neki: „Egy órányi képanyaghoz
rengeteg időt kell a hajón tölteni harmincfős legénységgel,
és a felszerelés több százezer frankra rúg.
Végül kiszámolta, hogy 12 óra vágott anyagra lesz szüksége ahhoz,
hogy megérje anyagilag."
EREDETI AJÁNLATKÖNYV
Visszautaztam New Yorkba eladni a 12 epizódot.
Az NBC-nél nem tudták, ki Jacques Cousteau.
A BELSŐ TÉR MEGHÓDÍTÁSA
Ki ez? „Egy búvár, aki feltalálta a légzőkészüléket.”
"Minket nem érdekel."
Az ABC-nél Tom Moore fogadott.
TOM MOORE ELNÖK, ABC
Tetszett neki az ötlet, de hallani sem akart 12 epizódról.
Azt mondta: „David, tudod, hogy tagja vagyok a Felfedezők Klubjának,
de még nem találtam senkit, aki beszédet mondana a gyűlésen.
Meggyőznéd nekem Jacques Cousteau-t?”
Mondtam, hogy megpróbálom. Mire ő:
„Ha Jacques Cousteau eljön, megveszem a 12 epizódot.”
A többi már történelem.
A VÍZ ALATTI VILÁG
JACQUES COUSTEAU-VAL
Felvétel!
1967-ben kezdtem dolgozni a Cousteau-sorozaton.
JOHN SOH, VÁGÓ A VÍZ ALATTI VILÁG
Egy hatalmas vágószobát kaptam, annyi felvétel készült.
Cápákról, bálnákról.
Olyan lényekről, amilyeneket addig sosem láttam.
ELSŐ RÉSZ: CÁPÁK 1968
A cápák félelmetes vadállatok hírében állnak.
De ez nem feltétlenül igaz.
Sok faj teljesen ártalmatlan.
A tigriscápa, a macskacápa, a dajkacápa, a leopárdcápa.
Ám egy búvár számára a cápaharapás, legyen véletlen vagy szándékos,
komoly, akár halálos sérülést okozhat.
Halló, Raymond!
Milyen mélyen van?
Szinte teljesen hátat fordítottam a játékfilmeknek
a televízió kedvéért, de jó okkal.
Nevezhetjük esztétikai áldozatnak,
de az egyetlen létező tömegtájékoztatási eszközzel csak így érhető el
több millió ember.
Vettük, Raymond.
Idefenn minden oké.
Csodálatos személyiség volt.
De a nagyközönség akkoriban még nem ismerte Jacques Cousteau-t.
Ahogy az asszisztensek hivatkoztak rá:
„Egy piros sapkás, idős pasas áll a fedélzeten.”
Sokat agyaltunk rajta, miként tálaljuk őt.
Cousteau tudós? Kutató?
Vagy filozófus? Netán feltaláló?
Mindenesetre a közeli felvételeken
úgy festett, mint egy jövőbe tekintő ember.
Így hát eldöntöttük: felfedező lesz.
Az volt a mottója, hogy: „il faut aller voir”,
azt jelenti: „A saját szemünkkel kell látni.”
A New York Times szerint Jacques Cousteau A víz alatti világa
- nézőmilliók szemét nyitotta fel. - ...a víz alatti felvételeket
száz másik csatorna is műsorára tűzte
világszerte.
...nem csak a víz alatti tudományt és felfedezést tette híressé...
Cousteau kapitány küldetése,
hogy minél több embernek megmutassa...
Jacques Cousteau kapitány a legveszélyesebb tengeri világokban jár.
CÁPÁK
Cousteau kapitány holnap elindul...
A SIVATAGI CÁPÁK
...élete legnehezebb expedíciójára.
Cousteau kapitány talán mindenkinél többet tett azért,
hogy megmutassa az óceán rejtelmeit.
Átlagosan 26 millióan nézik műsorát.
- Jacques Cousteau... - Nyolcszoros Emmy-díjas...
A legnépszerűbb dokumentumfilm-sorozat...
A VÍZ ALATTI VILÁG
...a tv-sugárzás történetében.
Ötvenkét egyórás filmet gyártottam a televíziónak.
Az első epizódok felkeltették az érdeklődést.
Aztán a szépségre terelődött a hangsúly.
Majd jött a figyelmeztetés,
mert olyan dolgokat láthattunk, amik eltűnőben voltak.
Úgy is mondhatjuk, hogy az előző életem, mint felfedező, véget ért.
Elnök úr, nagy megtiszteltetés számomra, hogy ma itt lehetek,
és beszélhetek önöknek arról az elemről, aminek az életemet szenteltem...
a tengerről.
A tengert a ma ismert formájában veszély fenyegeti.
Egész életemet a tengeren töltöttem.
Harminc év alatt láttam, mint pusztulnak a korallzátonyok,
s merülnek ki gazdag halászterületek.
Amikor nemrégiben az Oroszlán-öbölben merültem,
szomorúan láttam, hogy gyakorlatilag kiirtottuk
a kontinentális talapzat őshonos élővilágát.
A légszennyezés és egyéb tényezők okozta óceánpusztulással állunk szemben.
Az elmúlt két évszázadban
nem sejtettük, hogy egy ökológiai probléma lesz kibontakozóban.
Tudtuk, hogy a tenger hatalmas.
Egy orbitális víztömeg, amibe bármit beledobhatunk
következmények nélkül.
Így pontosan ezt is tettük.
MICHIGANI EGYETEM 1970 MÁRCIUSA
Először Amerikában, majd Európában és Japánban
az emberek lassacskán feleszméltek...
Egy környezetvédelmi mozgalom szerveződött.
Mi szennyezzük a környezetet, mi is tudunk gátat szabni ennek.
MARADJON SZÉP AMERIKA! KÖZÉRDEKŰ KÖZLEMÉNY
A fiammal és a barátaimmal megalapítottuk a Cousteau Társaságot.
Aggódó polgárok ezreivel, mint amilyen ön is,
létrehoztunk egy nonprofit szervezetet, hogy megmentsük a tengert,
és vízbolygónk becses élőrendszerét.
COUSTEAU TÁRSASÁG
Csatlakozzon most! Telefonáljon, vagy írjon levelezési címünkre.
MILLIÓK CSATLAKOZNAK A FÖLD NAPJÁHOZ
Egyre több emberhez jut el az üzenet,
de még rengeteg a dolgunk.
Ezért a jövőbeli filmes tevékenységemmel
próbálom meggyőzni az embereket,
hogy tegyenek valamit.
A filmjeim már nem csupán szép halacskákról szólnak,
az emberiség sorsa a tét.
OLASZ PARTVIDÉK 1977
Ez a negyven méter hosszú, hajdani angol aknaszedő hajó a Calypso.
A fedélzeten Jacques-Yves Cousteau kapitány és csapata.
Pár hónapig a Földközi-tengeren forgatják
és népszerűsítik legújabb filmjüket, A nagy kékséget.
Elsődleges céljuk felhívni az emberek figyelmét a leselkedő veszélyekre.
A Calypso csapata a Földközi-tenger
legszennyezettebb részein fog kutatásokat végezni.
A tengert az ellenőrizetlen, ipari eredetű
mérgező anyagok teszik tönkre.
A jugoszláv Cavtat teherhajó
több mint 600 hordó mérgező ólom-tetraetilt szállított.
A hajót baleset érte és Dél-Olaszország partjainál elsüllyedt.
Kilencvenegy méter mélyen fekszik.
A hordók egy része felhasadt, ezekből halálos méreg szivárog
a Földközi-tengerbe.
Nehéz lesz felhozni őket.
A kormányok tudomást sem vesznek a bajról.
IDŐZÍTETT BOMBA 90 MÉTER MÉLYEN 1978
Maritati bíró a mentési munkálatok megkezdésére kötelezi a Saipem céget.
A műveletben részt vesznek a Calypso búvárai is, Alberto Falco és Raymond Coll.
Természetesen magam is kivettem a részem a művelet bizonyos feladataiból.
Mihelyst megérkeztek a hajók, a búvárok munkához láttak.
Az ólom 97%-át sikerült begyűjteni.
A maradék szétterjedt a vízben, mert néhány hordó sérült volt.
Cousteau kapitány, mit gondol a világ nyersanyagának feléléséről?
Évek óta figyeli ezt a folyamatot.
Épp csak azok nem figyelnek erre, akiknek kéne.
Mit gondol erről?
Én részese voltam
az úgynevezett letapogatásnak.
Azt vizsgáltuk, hogyan nyerhetjük ki a tenger alatti energiaforrásokat.
Évekkel ezelőtt döntöttem erről.
De ami megdöbbentett,
az az arcátlan ütem,
amivel az ipar érdekeltjei kukába dobták
a keservesen kialkudott környezetvédelmi intézkedéseket.
Felelősnek és bűnösnek érzem magam, ahogy mindenkinek, még önnek is kellene,
hogy a következő generációk
jövőjével játszunk. A mi hibáinkat nekik kell majd megfizetni.
COUSTEAU ÚJ TERVE, AMELY MEGMENTHETI AZ ÓCEÁNOKAT
A Cousteau Társaság egyik feladata
megismertetni az emberekkel az igazságot.
MÁR NYOLCVANEZREN VAGYUNK
Bámulatos, hogy két év alatt mi lettünk a leggyorsabban növekvő
non-profit szervezet.
Ön az egyesült államokbeli Cousteau Társaságról beszél.
Hány tagot is számlál jelenleg?
Százhatvanezret.
Ez a szám gyorsan növekszik, hiszen egy új társaság vagyunk.
Hány fő a cél?
Több millió.
- Hány millió? - Sok.
Houstonban 11 000 néző kíváncsi a férfira,
aki a legfrissebb felmérések szerint az elnök után a második híresség,
akivel az amerikaiak a legszívesebben találkoznának.
Jacques-Yves Cousteau kapitány ez a hős.
CSELEKVÉS NAPJA
A Cselekvés napja a remény lángjának felélesztését szolgálja,
hogy cselekedeteinkkel ne ártsunk többet az élővilágnak.
Cousteau kapitány szerint a siker az átlagpolgárokon múlik.
Kapitány, ő itt Matt.
Azt szeretném kérdezni, hogy mit gondol a víz alatti civilizációkról a jövőben?
Elismerem, ez az én ötletem volt, de ma már úgy vélem,
hogy ilyen civilizáció sosem fog létrejönni.
Úgy gondolom...
hogy előbb a szárazföldön kellene felépíteni egy jó civilizációt.
YVES PACCALET HANGJA
Mire 1972-ben munkába álltam Cousteau mellett,
a kapitány már rájött, hogy a tenger gyarmatosítása
és a víz alatti városok felépítése buldózerek használatával...
egyszerűen vállalhatatlan.
Nem bánta meg a tetteit.
Ő így dolgozta fel az eseményeket.
De azzal tisztában volt, hogy a közerkölcs sokat változott.
1954-ben
leforgattuk A csend hangjai című játékfilmet.
Az egyik jelenetben
cápák egy csoportja
rátámadt egy sérült bálnaborjúra.
A CSEND HANGJAI 1956
Ezt látva az embereim bedühödtek, felrángatták őket a fedélzetre,
és agyonverték őket.
Lemészárolták a cápákat.
A cápákat generációk óta gyűlölő tengerészek bosszúja volt ez.
Mostanában újra végignéztem a filmet,
mert megkértek, hogy vetítsük le Párizsban.
És én... már nem értek egyet vele.
Többé nem akarom levetíteni, mert mindannyian megváltoztunk.
A hozzáállásunk is.
Ma már nem bánnánk ily módon a cápákkal.
Apámmal, Cousteau kapitánnyal húsz évig dolgoztunk azon,
hogy felhívjuk a figyelmet a bolygónkat fenyegető veszélyekre.
Bárhol, ahol a nyersanyagok és az energia
féktelen pazarlását és a környezet gyors pusztulását látjuk.
Gyermekeink egy radioaktív hulladéktól és vegyszerektől mentes világot kapjanak.
Egy élő Földközi-tengert.
Úgy vélem, szerencsések vagyunk.
Sokat utazunk, és olyan dolgokat látunk, amit mások nem.
Kötelességünk megosztani mindezt az emberekkel,
és elgondolkodni a saját felelősségünkről.
Philippe-pel sokat beszélgetünk erről.
Teljes mértékben egyezik a véleményünk.
Jó érzés, hogy közös nevezőre juthatok
a legnagyobb cinkosommal.
- Csodálatos. - Úgy vélem,
csak akkor élvezheted igazán, amit csinálsz, ha megosztod másokkal.
Így van.
Cousteau kapitány, hogy látja a jövőjét?
A távlati célom az, hogy növeljem a társaság létszámát,
és később nélkülem is boldoguljanak.
Philippe fiam azt a csapatot vezeti,
amelyik a sarkkört készül felfedezni.
A feleségem, mint tudják, a gazdálkodásért,
és a Calypso moráljáért felel.
Bízom benne, hogy két-három éven belül teljes mértékben helyettesíthető leszek.
UTAZÁS A VILÁG VÉGÉRE 1975
December ötödike.
A Calypsóval Dél-Amerika legdélibb csücske
és az Antarktiszi-félsziget között elterülő,
veszedelmes Drake-átjáróhoz értünk.
Kívülállónak érezzük magunkat a sarkvidéki vizeken.
PHILIPPE COUSTEAU HANGJA
Meglehetősen iszapos vízben merülünk.
A vörös algák hívogatóan, integetve köszöntenek.
A szirt mellett 30 méter mélyen
váratlanul egy fényűző élőhelyre érkezünk.
Le akarok menni a merülő csészealjjal, hogy megnézzem a sarkvidéki vízi világot.
Falco vezeti az eszközt, amíg én filmezek.
Kissé lejjebb egy hatalmas rést találunk a jégfalban.
A tompa, recsegő hang figyelmeztet,
hogy a jéghegy belsejében hatalmas erő munkálkodik.
Egy óriási kristály, amely a szemünk előtt olvad el.
Egy örökkévalóság szertefoszlásának lehetünk szemtanúi.
Utálom a veszélyt.
Nem keresem az izgalmat.
A mi családunk nem túl vakmerő.
- Így igaz. - Ugye?
Persze te pilóta vagy.
Ez nem tetszik önnek?
- Nem tudom. - Félti őt?
Nem is tudom.
Philippe észak-afrikai országokban akart forgatni,
és én jóváhagytam ezt.
Beindította a repülőgép motorját...
És...
ennyi volt.
REPÜLŐGÉP-BALESETBEN MEGHALT PHILIPPE COUSTEAU, A FELFEDEZŐ FIA
Hogy történhetett ez?
Philippe kiváló pilóta volt.
Egy rosszul lezárt nyílás a gép orrán
megölte szeretett fiamat, és vele együtt a lelkem egy részét is.
PHILIPPE, JAN, ÉS KISLÁNYUK, ALEXANDRA COUSTEAU
ALBERT FALCO HANGJA
Azt mondta nekem: „Már halálomig dolgozni fogok.
Ez a büntetésem.”
BOLDOG SZÜLETÉSNAPOT, COUSTEAU KAPITÁNY!
Ez egy örömteli esemény,
de könnyes szemmel osztozom ezen az örömön,
mert Philippe már nem lehet itt velünk.
Philippe halála után
teljesen megváltozott Jacques külseje.
Tíz évet öregedett.
Görnyedten járt, bőre fakóvá változott.
És az idő előrehaladtával
egyre pesszimistábban vélekedett a környezetről.
FÖLDKÖZI-TENGER: BÖLCSŐ VAGY KOPORSÓ? 1979
1977-ben Cousteau és a Calypso búvárai visszatértek Veyronba.
A tengerfenék három évtized alatt elsivatagosodott.
Zorddá vált, akár egy kopár planéta felszíne.
Ezen a kietlen víz alatti vidéken megemelkedett a hőmérséklet,
a kesztyűn keresztül is égeti bőrünket.
Marja a szemünket.
Alig látunk valamit a könnyeinktől.
Elviselhetetlen a fájdalom.
A halál zónájában járunk.
Itt nem él meg semmi.
AZ ABC LEVETTE MŰSORÁRÓL COUSTEAU SOROZATÁT
BRAD MATSEN ÍRÓ HANGJA
Azért vették le a műsorról, mert túlontúl búskomorrá vált.
VÉGE COUSTEAU MŰSORÁNAK
TÚL SÖTÉTNEK TALÁLTÁK
Nem akarták, hogy a komor történetek elijesszék a közönséget.
Nem a valóságot akarta bemutatni, meg akarta győzni az embereket.
Idős korára kissé cinikussá vált.
Ön szerint mi a legnagyobb sikere?
Erre képtelenség válaszolni,
nem magammal foglalkozom.
Miért nem?
Mert már nem érdekel, hogy mi van velem.
Engem a körülöttem lévő világ érdekel.
A belső világom semmit sem jelent számomra.
SUSAN SCHIEFELBEIN HANGJA
Folyton az egyik napra gondolok, amit együtt töltöttünk.
Egy könyvön dolgoztunk, ezért meglátogatott Párizsban.
Az emberek sorba álltak a gépen,
hogy megszerezzék az aláírását.
Erre azt mondta: „Minden nap megbeszélésekre járok,
filmet forgatok, kutatok, és őket csak egy papírfecni érdekli,
amin az áll: 'Jacques Cousteau'.
Ezt fogják bekeretezni.”
Ez egyre inkább bosszantotta.
JOCELYNE DE PASS HANGJA
Azt mondta: „A világon mindenhol arról beszélek,
hogy egy tiszta bolygót kell hagynunk a gyerekeinkre.
De senki nem figyel rám.
Már amúgy is túl késő.
Minden nap egyre többet ártunk a bolygónak.”
Hitte, hogy már túl késő változtatni.
Amikor megismerkedtünk, mindketten új életre vágytunk.
De ezt egyikünk sem...
FRANCINE COUSTEAU HANGJA
...romantikus értelemben gondolta.
Harmincegy éves voltam, búvár.
Akkoriban erről szólt a kapcsolatunk.
HOUSTON CSELEKVÉS NAPJA 1977. FEBRUÁR 12.
Megszerveztük az úgynevezett Cselekvés napját Houstonban.
Búvárkodni mentünk egy klubbal, és ő is ott volt.
Érdekes lánynak tartottam.
Kiemelkedő karriert tudott magáénak
az Air France-nál. Diplomatáknak szervezett utazásokat.
Szerintem Jacques csak egy családi fészekre vágyott.
Nem azért, mert nem volt családja, inkább a foglalkozása miatt.
Sosem töltött két percnél több időt egy helyen.
A felesége a hajón élt,
a gyerekek internátusban.
Ő pedig folyamatosan utazott, így nem lett igazi családja,
sem az, amit mi, franciák „foyer”-nak nevezünk.
Egy olyan hely, ahol a család gyakran együtt lehet.
Az otthon.
Szüksége volt rá.
JACQUEN RENOIR OPERATŐR HANGJA
Tudtunk a kapcsolatáról Francine-nal.
Cousteau-nak két gyermeke született tőle.
Sosem beszéltünk róluk.
Holott mindenki tudta.
Szerintem Simone is tudott róluk.
„Amikor legutóbb együtt vacsoráztunk, láttam Simone-on, hogy nincs jól.
Nem tudtam, mi baja lehet.
Megeskette az orvost, hogy nem mondja el nekem,
nehogy megzavarjon a munkában.”
YVES PACCALET HANGJA
Rákkal diagnosztizálták.
Még egyszer utoljára utazni akart a Calypsóval.
Mindenki próbálta lebeszélni erről.
Alig állt a lábán.
Attól féltünk, hogy elesik és összetöri magát.
Erre ő, tengerészhez méltón csak annyit felelt:
„Ne, b**** meg! Azt csinálok, amit akarok.”
Így hát elindult az utolsó küldetésére.
GYÁSZJELENTÉS - SIMONE COUSTEAU, 72 ÉVES BÚVÁR, JACQUES FELESÉGE
SIMONE NAPLÓJA FELOLVASSA: JOCELYNE DE PASS
A Calypso mindent megadott nekem.
Nincs olyan férfi, aki annyit nyújthatott volna nekem, mint ez a hajó.
Ez a hajó az én édenkertem.
Varázslatos érzés megérinteni.
Beszívni a festék illatát.
Érezni a rezdüléseit.
A lelke az egyetlen dolog, ami életben tart.
JEAN-MICHEL COUSTEAU HANGJA
Anyám halála életem legnagyobb tragédiája.
Haragszom magamra, amiért nem vettem észre, hogy titkolja a betegségét.
Nem akarok túlozni, de éreztem némi bűntudatot.
Kezdetektől fogva jobban kellett volna gondoskodnom a családomról.
JACQUES ÉS FRANCINE GYERMEKEIKKEL, DIANE-NAL ÉS PIERRE-YVES-SZEL
Jacques sosem mesélt senkinek a magánéletünkről.
Mindeközben félt, hogy ha történne vele valami,
nem lesz, aki megvédjen bennünket.
Ez az oka annak, hogy olyan gyorsan összeházasodtunk
az első felesége halála után.
1991 SIMONE HALÁLA UTÁN FÉL ÉVVEL
SUSAN SCHIEFELBEIN HANGJA
Francine és Jacques egybekelése
nem foglalkoztatta különösebben a franciákat.
Nekik csak Cousteau eredményei számítottak.
Francine elkezdte megírni a narrációkat a filmjeihez.
FRANCINE COUSTEAU ALÁMONDÁSÁVAL
Részt vállalt a Cousteau Társaság vezetésében.
Azt mondta, hogy a gyerekek új értelmet adtak az életének.
Láttam tengeri sünt, a szúrós fajtát.
- A mérgező fajtát. - Mondd csak...
Láttad azt a buckát...
Olyan, mint egy domb, csak homokból.
- Igen, láttam. Mi az? - Egy állat lakik benne.
Igen, láttuk a filmben.
Igen.
Habár az élete a végéhez közeledett, úgy érezte, hogy még akad dolga.
Ma reggel a távoli Antarktisz szerepel
egy nemzetközi vita középpontjában.
A magasztos kontinens örökre érintetlen marad
a jégtakaró alatt?
Vagy az erőforrások fogyatkozása miatt
olajat és más értékes ásványokat fogunk kinyerni belőle?
NEW YORK - PÁRIZS
Ön azt állítja, hogy az Antarktisz
és az emberi faj fennmaradása összekapcsolódik.
Ez valós fenyegetés? Mire számíthatunk?
Igen, a modern tudomány
ma már sokkal jobban érti
az antarktiszi rendszer globális klímaformáló szerepét.
Az iparosodás és az erdőirtás hatására
nőtt a légkör szén-dioxid-tartalma.
ORSZÁGOS SAJTÓKLUB
Ez bolygónk veszélyes mértékű felmelegedéséhez vezet.
JACQUES CHIRAC FRANCIA ELNÖKKEL
Az Antarktiszon található a Föld jégtartalékának 90%-a.
Az USA, Európa, és az északi félteke időjárását
is ez alakítja.
Ha iparosítjuk az Antarktiszt,
robbantásokat végzünk, satöbbi...
az beláthatatlan következményekkel járhat.
Éhínséghez vezethet Afrikában,
vagy aszályhoz az Egyesült Államokban.
Mostanra megértettük, hogy a bolygónk
egy nagy termodinamikai gépezet,
amit a Nap melegít, az Antarktisz pedig hűt.
Nem szabad megbolygatni.
Milyen jövőt teremthetünk a következő generációk számára?
Egy tiszta és szennyezésmentes Földet.
Minden generációnak tiltakoznia kell
a földi életet visszafordíthatatlanul károsító folyamatok ellen.
Úgy döntöttem, petíciót indítok,
hogy nyomást gyakoroljak az iparági vezetőkre és a politikusokra.
PETÍCIÓ A JÖVŐ GENERÁCIÓK JOGAIÉRT
Hiába várjuk, hogy ők kezdeményezzenek.
Ki kell csikarni belőlük.
Nemrég lehetőségem nyílt elmesélni egy történetet
az amerikai elnöknek.
Szerintem felettébb fogékony volt arra, amit mondtam.
Jacques Cousteau változást harcolt ki az antarktiszi politikát illetően.
A bányászat és a források kiaknázása ellen.
A SZERZŐDÉS KÖRNYEZETVÉDELMI POLITIKÁJA
Huszonhat nemzet aláírásával született meg az egyezmény, legalább 50 évre
megóvja az Antarktiszt.
A NEMZETKÖZI EGYEZMÉNY 50 ÉVRE MEGTILTJA
AZ ANTARKTISZI OLAJ-ÁSVÁNYKÉSZLET KITERMELÉSÉT.
Kijelenthetjük, hogy sikerült gátat szabni az emberi őrültségnek?
Rövid időre, de igen...
- Akkor ez nagy győzelem? - Hatalmas győzelem.
Tisztelt hölgyeim és uraim!
Örömömre szolgál, hogy ezen a rendkívül fontos konferencián
a környezetről beszélhetek önöknek.
Kezdetét vette minden idők legnagyobb csúcstalálkozója,
az úgynevezett Föld-csúcs.
Százhetven nemzet képviselőin múlik,
hogy Földünk élhető lesz-e a jövőben.
A csúcstalálkozó több ezer résztvevője közül
egyvalaki mondhatja el magáról, hogy már a konferencia előtt
is közvélemény-formáló szerep jutott neki.
Jacques Cousteau tudása, elhivatottsága
és nyitottsága az átlagember felé
érdekcsoportokat és kormányokat egyaránt motivál.
A nyolcvanéves felfedező nem kis szerepet játszott
a Föld-csúcs létrejöttében.
Optimistán tekint a konferencia utóhatására,
de közben a környezetet fenyegető veszélyekre is figyelmeztet.
A nem megújuló források kiapadtak.
A biológiai sokféleség aggasztó szintre csökkent.
Az energia egy ésszerűtlen igény.
A gleccserek és a jégsapkák olvadása,
és a tengerek vízszintjének katasztrofális mértékű emelkedése
már elkezdődött.
Arra kérem a világ népeit, hogy figyeljenek rám!
Minden itt, Rióban kezdődik.
Most először a vezetők többsége
gyönyörű ígéreteket tett. Egytől-egyig.
Rajtunk a sor, hogy behajtsuk rajtuk az ígéreteiket.
FRANCOIS SARANO HANGJA KANADA
A világon mindenhol tisztelték.
KANADA
Megbíztak benne és nagyra tartották.
NÉMETORSZÁG KUBA
Ez a tisztelet és bizalom...
OROSZORSZÁG SZENEGÁL
...ajtókat nyitott meg.
A riói csúcstalálkozón készült hivatalos fotón
rajta kívül csak államfők szerepelnek.
Ő a „Bolygó kapitánya”.
Kapitány, derülátó azt illetően, ahogy a nemzetek
kezelni fogják az erőforrásainkat?
Sokan feltették már nekem ezt a kérdést, és én is sokszor felteszem magamnak.
Ha következtetnem kellene,
optimista vagyok, mert hiszek az emberekben,
és hiszem, hogy egy nap fellázadunk, és elkezdünk törődni a bolygóval.
Öröm látni azt a sok fiatalt és gyereket,
akiket komolyan érdekel az igazság, amit napjainkban ismertek meg,
amit évszázadokon át ravasz módon eltitkoltak előlük.
Most rajtuk a sor.
JACQUES-YVES COUSTEAU 1997. JÚNIUS 25-ÉN HUNYT EL.
NYOLCVANHÉT ÉVESEN.
A COUSTEAU TÁRSASÁG FOLYTATJA ALAPÍTÓJA MUNKÁJÁT,
ÉS A 21. SZÁZADBAN IS HORDOZZA ÖRÖKSÉGÉT.
AZ ANTARKTISZ-SZERZŐDÉS 2048-BAN KERÜLHET MEGÚJÍTÁSRA.
A FÖLD LEGSEBEZHETŐBB ÖKOSZISZTÉMÁJÁNAK SORSA A TÉT.
A feliratot fordította: Gyenes István